Document ID: /roh_data/filtered/fineweb-2-filterrobots_roh.jsonl.gz/52499

Er vinavant po il center da perscrutaziun a Landquart quintar cun il sustegn finanzial dal chantun. La regenza ha concedì per ils onns 2020 e 2021 ina contribuziun da 3,7 milliuns francs e prolungà la cunvegna da prestaziun cun il Center svizzer d'electronica e da microtecnologia CSEM.
Tenor la regenza gioghia il center ina rolla impurtanta en il process d'innovaziun da las interpresas regiunalas. El augmentia las schanzas che ulteriuras firmas d'auta tecnologia sa domicilieschian en la regiun.